**Pirkimo sutartis [CPO LT konkretaus pirkimo numeris]**

[Užsakovo pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė ir pareigos)

(toliau vadinamas – Užsakovu), ir

[Tiekėjo pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė ir pareigos)

(toliau vadinamas - Tiekėju),

toliau kartu vadinami Šalimis, vadovaudamiesi dinaminėje pirkimo sistemoje Nr. [.......] įvykusiu statinių techninės priežiūros paslaugų Konkrečiu pirkimu Nr. [........], sudarome šią sutartį (toliau – Pirkimo sutartis):

# Bendrosios nuostatos

## Pirkimo sutartyje naudojamos sąvokos:

## 1.1.1. Centrinė perkančioji organizacija (CPO LT) – Viešoji įstaiga CPO LT, atliekanti prekių, paslaugų ar darbų pirkimų procedūras kitų perkančiųjų organizacijų naudai;

## 1.1.2. Elektroninis katalogas – CPO LT valdoma ir tvarkoma informacinė sistema, kurioje vykdomi dinaminės pirkimų sistemos konkretūs pirkimai. Interneto adresas https://www.cpo.lt;

## 1.1.3. Paslaugos – Pirkimo sutartyje nurodytos statinių techninės priežiūros paslaugos;

## 1.1.4. Pradinės Pirkimo sutarties vertė – Pirkimo sutarties kaina numatyta šios sutarties priede ir lygi tiekėjo pasiūlymo kainai (maksimalus numatomų įsigyti Paslaugų kiekis, padaugintas iš Tiekėjo pasiūlyto Paslaugų įkainio).

1.1.5. Paslaugų įkainis – Paslaugų mato vieneto kaina.

# Pirkimo sutarties dalykas

## Pirkimo sutartimi Tiekėjas įsipareigoja pagal Pirkimo sutartyje nurodytas technines specifikacijas suteikti Pirkimo sutartyje numatytas Paslaugas, o Užsakovas įsipareigoja priimti tinkamai (kokybiškai) suteiktas Paslaugas ir sumokėti už jas Pirkimo sutartyje nustatytomis sąlygomis ir tvarka.

# Šalių teisės ir pareigos

## Tiekėjas įsipareigoja:

## Savo rizika suteikti Paslaugas laikantis galiojančių Lietuvos Respublikos įstatymų, techninių reglamentų, higienos normų, aplinkos apsaugos normatyvinių dokumentų ir kitų, statinių techninės priežiūros veiklą reglamentuojančių teisės aktų reikalavimų.

## Paslaugas pradėti teikti nuo Pirkimo sutarties įsigaliojimo ir/arba nuo Pirkimo sutarties priede Nr. 1 nurodytos paslaugų teikimo pradžios datos objekte (jei taikoma), jas suteikti laiku, nurodyta apimtimi, dažnumu (periodiškumu), terminais, sąlygomis ir tvarka.

## Užtikrinti, kad Paslaugas teiks tiktai visus Lietuvos Respublikos teisės aktų reikalavimus atitinkantys, reikiamai sertifikuoti bei licencijuoti, turintys būtiną kvalifikaciją, žinias bei galiojančius sertifikatus, leidimus, licencijas asmenys.

## Paslaugas teikiančius asmenis instruktuoti saugos ir sveikatos darbe klausimais, supažindinti su esamais ir galimais profesinės rizikos, pavojingais ir kenksmingais veiksniais, o taip pat užtikrinti, kad darbuotojai tinkamai ir visapusiškai laikytųsi priešgaisrinės saugos, aplinkos apsaugos, darbų saugos, sveikatos, sanitarinių higieninių normų.

## Turėti Lietuvos Respublikos galiojančių teisės aktų nustatytus reikalavimus atitinkantį civilinės atsakomybės draudimą ne mažesnei nei 1 000 000 Eur sumai ir galiojantį ne trumpesniam nei Pirkimo sutarties įgyvendinimo laikotarpiui. Tiekėjas Užsakovui privalo pateikti civilinės atsakomybės draudimo faktą įrodančius dokumentus.

## Savarankiškai apsirūpinti Paslaugų teikimui reikalingais ištekliais, atsakyti už Paslaugų kokybę.

## Užtikrinti, kad Tiekėjo pasamdyti darbuotojai ir/arba tretieji asmenys, už kuriuos atsakingas Tiekėjas, Paslaugų teikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų.

## Visą Paslaugų teikimo laikotarpį tinkamai kaupti, pildyti, saugoti ir tvarkyti visus Tiekėjo pagal Pirkimo sutartį privalomus parengti (gauti), pateikti ir jam vykdant Pirkimo sutartį perduotus Paslaugų teikimo dokumentus, kitą dokumentaciją ir medžiagą. Atsakyti už parengtuose (užpildytuose) dokumentuose pateikiamų duomenų teisingumą ir atitiktį faktinėms aplinkybėms. Praradus, sunaikinus, sugadinus ar padarius kitokią žalą tokiai dokumentacijai (medžiagai), ją tinkamai atkurti ir atlyginti tuo padarytus nuostolius.

## Užtikrinti, kad jo darbuotojai Paslaugų teikimo metu saugiai elgtųsi su visu ir bet kokiu Užsakovo ir/ar trečiųjų asmenų turtu, esančiu Užsakovo valdomoje teritorijoje, saugotų Užsakovo materialines vertybes. Atsakyti už Tiekėjo darbuotojų Paslaugų teikimo metu Užsakovo ir/ar trečiųjų asmenų turtui padarytą žalą.

## Gavus raštišką paklausimą, per 24 valandas informuoti Užsakovą apie Paslaugų teikimo eigą.

## Paslaugų teikimo metu nesivesti ir neįsileisti pašalinių asmenų, vykdyti visus teisėtus ir neprieštaraujančius Pirkimo sutarties nuostatoms raštiškus Užsakovo nurodymus.

## Paslaugas teikiančio specialisto ligos ar kitu atveju (išeiginė diena, atostogos, nušalinimas nuo darbo ir t.t.) pakeisti jį pavaduojančiu analogiškos kvalifikacijos specialistu, kuris būtų susipažinęs su objekto inžinerinėmis sistemomis. Užsakovui pageidaujant, per 24 valandas, pakeisti Paslaugas teikiantį personalą be Užsakovo paaiškinimų.

## Atstovauti Užsakovą santykiuose su objekto įrenginių būklę kontroliuojančiomis institucijomis, pateikti šioms institucijoms visą reikalaujamą informaciją.

## Bendradarbiauti su Užsakovu bei jį konsultuoti visais su šios Pirkimo sutarties vykdymu ir įgyvendinimu susijusiais klausimais.

## Iškilus nelaimingo atsitikimo ir/ar avarijos pavojui, nedelsiant imtis visų prevencinių priemonių ir atlikti visus būtinus veiksmus ar susilaikyti nuo veiksmų, kad būtų išvengta šių įvykių, o jiems įvykus, kad būtų išvengta ar įmanomai sumažintos jų pasekmės.

## Užsakovo nustatytus Paslaugų teikimo trūkumus ištaisyti savo sąskaita per Užsakovo nurodytą terminą.

## Raštu informuoti Užsakovą apie aplinkybes, kurios trukdo tinkamai ir laiku vykdyti Pirkimo sutartį.

## Visiškai atsakyti prieš Užsakovą, valstybines institucijas, kitus juridinius bei fizinius asmenis už Pirkimo sutartyje nurodytų įsipareigojimų nevykdymą ar netinkamą vykdymą ir dėl to kilusias pasekmes bei nuostolius.

## Be raštiško Užsakovo sutikimo neperduoti tretiesiems asmenims pagal Pirkimo sutartį prisiimtų įsipareigojimų.

## Tiekėjas turi teisę:

* + 1. Gauti visą informaciją, reikalingą tinkamam Pirkimo sutarties vykdymui.
    2. Sutartinių įsipareigojimų vykdymui pasitelkti šiuos subtiekėjus: [pavadinimas (-ai), įmonės kodas (-ai)].

## Užsakovas įsipareigoja:

* + 1. Sudaryti visas nuo Užsakovo priklausančias būtinas sąlygas Tiekėjui suteikti Pirkimo sutartyje numatytas Paslaugas.
    2. Nedelsiant pašalinti Tiekėjo pranešime nurodytas aplinkybes, kurios trukdo tinkamai vykdyti Pirkimo sutartį, jei jos priklauso nuo Užsakovo valios.
    3. Už tinkamai suteiktas Paslaugas atsiskaityti su Tiekėju Pirkimo sutartyje nustatytomis sąlygomis ir tvarka.

## Užsakovas turi teisę:

## Tikrinti Paslaugų teikimo atlikimo eigą ir kokybę.

## Teikti pasiūlymus Tiekėjui, dėl Paslaugų teikimo, subtiekėjų parinkimo.

## Keisti Paslaugų teikimo apimtis, laikinai stabdyti Paslaugų ar jų dalies teikimą.

## Reikalauti Tiekėjo pakeisti darbuotoją ir/ar subtiekėją ar jo darbuotoją, tiesiogiai teikiantį Pirkimo sutartyje nurodytas Paslaugas, jei Pirkimo sutarties vykdymui paskirtas asmuo netinkamai vykdo ar pažeidžia Pirkimo sutartyje nurodytas pareigas.

## Esant Tiekėjo teikiamų Paslaugų bei sutartinių įsipareigojimų vykdymo trūkumams, reikalauti jų pašalinimo ir/ar sustabdyti apmokėjimą pagal Pirkimo sutartį iki Tiekėjas tinkamai ir visiškai pašalins nustatytus trūkumus.

## Savo iniciatyva pašalinti Tiekėjo laiku nepašalintus trūkumus ir reikalauti Tiekėjo atlyginti patirtas trūkumų šalinimo išlaidas bei kitus Užsakovo nuostolius, kurie viršija nurodytas išlaidas.

## Nepriimti Pirkimo sutarties reikalavimų neatitinkančių Paslaugų.

## Prašyti Tiekėjo pateikti visus Paslaugų atitiktį Pirkimo sutarčiai ir techninei specifikacijai pagrindžiančius dokumentus.

## Be jokių papildomų mokėjimų naudotis Pirkimo sutarties pagrindu sukurtais autorių teisių ar kitos intelektinės nuosavybės teisės objektais tiek Lietuvoje, tiek ir užsienyje.

## Įsigyti Pirkimo sutarties priede nenurodytų, tačiau su pirkimo objektu susijusių paslaugų, neviršijant 10 (dešimt) procentų Pradinės Pirkimo sutarties vertės.

# Paslaugų atlikimas ir priėmimas

## Paslaugų ar Paslaugų dalies rezultatą Tiekėjas perduoda Užsakovui, o Užsakovas priima pasirašydami per praėjusį mėnesį suteiktų Paslaugų aktą, kuriuo Užsakovas patvirtina priėmęs, o Tiekėjas perdavęs suteiktas Paslaugas. Suteiktų Paslaugų aktą Tiekėjas įsipareigoja pateikti Užsakovui iki kiekvieno mėnesio 5 dienos, o Užsakovas įsipareigoja per 5 darbo dienas nuo akto gavimo tinkamai suteiktas Paslaugas priimti.

## Iki Tiekėjo suteiktų Paslaugų Užsakovui akto pasirašymo Tiekėjas privalo savo sąskaita visiškai pašalinti Užsakovo nurodytus Paslaugų trūkumus. Netinkamai suteiktos Paslaugos nepriimamos. Trūkumų šalinimas neprailgina Pirkimo sutartyje nustatytų Paslaugų suteikimo terminų.

## Visi rezultatai ir su jais susijusios teisės, sukurtos ar įgytos vykdant Pirkimo sutartį, įskaitant autorines ir kitas intelektinės nuosavybės teises, nuo suteiktų Paslaugų akto pasirašymo yra Užsakovo nuosavybė, kurią Užsakovas gali naudoti, publikuoti, perleisti ar perduoti be atskiro Tiekėjo sutikimo tretiesiems asmenims. Turtinės autorių teisės į Paslaugų teikimo metu sukurtus autorių teisių objektus Užsakovui perduodamos visam teisės aktuose nustatytam autorių turtinių teisių ar kitų intelektinės nuosavybės teisių galiojimo laikotarpiui.

## Paslaugų suteikimo terminų pakeitimas yra galimas šiais atvejais:

* + 1. Dėl Paslaugų teikimui nepalankių gamtinių sąlygų.

## Dėl atsiradusių papildomų Paslaugų.

## Dėl Užsakovo nevykdomų sutartinių įsipareigojimų pagal Pirkimo sutartį.

## Dėl nenugalimos jėgos (force majeure) aplinkybių.

## Jeigu Tiekėjas mano, kad pagal kurią nors Pirkimo sutarties nuostatą jam turi būti suteikta teisė gauti kokį nors Paslaugų suteikimo terminų pratęsimą, tai Tiekėjas privalo nedelsiant pranešti Užsakovui, nurodydamas įvykį arba aplinkybes, dėl kurių kyla šis reikalavimas.

# Kaina ir atsiskaitymo sąlygos

## Pirkimo sutartis yra fiksuoto įkainio su peržiūra sutartis, kurios pradinė vertė užsakytiems Paslaugų kiekiams yra nurodyta Pirkimo sutarties priede.

## Pirkimo sutartyje nurodytų Paslaugų kaina priklausys nuo faktiškai nupirktų Paslaugų apimčių, reikalingų Pirkimo sutarčiai tinkamai įvykdyti, tačiau negalės viršyti Pradinės Pirkimo sutarties vertės.

## Į Paslaugų įkainį yra įskaičiuotos visos Tiekėjo tiesioginės ir netiesioginės išlaidos, susijusios su tinkamu ir pilnu Paslaugų suteikimu ir kitų įsipareigojimų pagal šią Pirkimo sutartį įvykdymu. Visi ir bet kokie medžiagų, įrangos, priemonių, darbų, paslaugų kainų pasikeitimai, valiutų kursų pasikeitimai, infliacija, mokesčių tarifų pasikeitimai, darbo užmokesčio dydžio pakeitimai, visi kiti ekonominio bei kitokio pobūdžio veiksniai neįtakoja sutarto įkainio pakeitimo.

## Paslaugų įkainiai keičiami Pirkimo sutartyje numatytais atvejais ir pasikeitus pridėtinės vertės mokesčio (toliau ‒ PVM) tarifui. Paslaugų įkainių perskaičiavimas įforminamas Pirkimo sutarties Šalių pasirašomu dvišaliu susitarimu, kuriame užfiksuojami perskaičiuoti įkainiai, ir kuris tampa neatskiriama šios Pirkimo sutarties dalimi. Pakeitus Paslaugų įkainius atitinkamai pakeičiama ir Pradinės Pirkimo sutarties vertė.

## PVM sąskaita-faktūra už suteiktas Paslaugas pateikiama iki kiekvieno mėnesio 5 dienos. Sąskaitoje turi būti nurodytas suteiktų Paslaugų akto numeris.

## Už tinkamai suteiktas Paslaugas Užsakovas atsiskaito ne vėliau kaip per [apmokėjimo terminas] nuo sąskaitos pateikimo apmokėjimui dienos. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) kalendorinių dienų. Nurodytu atveju ilgesnio apmokėjimo termino taikymo galimybę Užsakovas įgyja tik tuo atveju, jei jis Tiekėjui pateikia įrodymus, patvirtinančius apie finansavimo iš trečiųjų šalių vėlavimą.

## Pirkimo sutartyje nustatyta tvarka, laiku ir tinkamai nesuteikus Paslaugų (ar atitinkamos jų dalies) bei to nepatvirtinus suteiktų Paslaugų aktu arba nepateikus tinkamos PVM sąskaitos–faktūros, apmokėjimo terminai yra nukeliami vėlavimo laikotarpiui.

## Užsakovas turi teisę sulaikyti mokėjimus už suteiktas Paslaugas šiais atvejais:

## Dėl Tiekėjo kaltės, Užsakovui padaryta žala (nuostoliai).

## Nepašalinti Paslaugų trūkumai.

## Paslaugos teikiamos nesilaikant terminų.

## Kitais Pirkimo sutartyje numatytais bei nenumatytais atvejais, jei Tiekėjas nevykdo ar netinkamai vykdo Pirkimo sutartyje numatytus įsipareigojimus.

## Užsakovas turi teisę vienašališkai daryti priešpriešinių reikalavimų įskaitymus, atitinkamai mažindamas Tiekėjui mokėtinas sumas.

## Visi Pirkimo sutarties mokėjimų dokumentai yra teikiami naudojantis informacinės sistemos „E.sąskaita“ priemonėmis. Pasikeitus teisės aktų nuostatoms dėl mokėjimo dokumentų pateikimo naudojantis informacine sistema „E. sąskaita“, atitinkamai taikomas tuo metu galiojantis teisinis reguliavimas.

## Tiekėjo subtiekėjas, norėdamas pasinaudoti tiesioginio atsiskaitymo galimybe, Užsakovui pateikia prašymą raštu.

## Subtiekėjui pateikus Užsakovui prašymą pasinaudoti tiesioginio atsiskaitymo galimybe, tarp Užsakovo, Pirkimo sutartį sudariusio Tiekėjo ir jo subtiekėjo yra sudaroma trišalė sutartis, kurioje aprašoma tiesioginio atsiskaitymo su subtiekėju tvarka ir numatoma teisė Tiekėjui prieštarauti nepagrįstiems mokėjimams subtiekėjui.

# Atsakomybė

## Šalių atsakomybė yra nustatoma pagal galiojančius Lietuvos Respublikos teisės aktus ir Pirkimo sutartį. Šalys įsipareigoja tinkamai vykdyti Pirkimo sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

## Tiekėjas, pažeidęs Paslaugų teikimo terminus ir neįgijęs teisės į terminų pratęsimą moka Užsakovui 100 Eur dydžio baudą. Gavęs Užsakovo pranešimą dėl nesuteiktų ir (ar) netinkamai teikiamų Paslaugų ir per 2 valandas nepašalinęs trūkumų ir (ar) nesiimantis aktyvių veiksmų trūkumų pašalinimui Tiekėjas, už kiekvieną uždelstą valandą papildomai moka Užsakovui po 50 Eur baudą iki visiško trūkumų pašalinimo.

## Tiekėjui nepašalinus trūkumų ir (ar) netikslumų per Užsakovo nustatytą laiką, Užsakovas turi teisę be atskiro Tiekėjo įspėjimo pasitelkti trečiuosius asmenis nustatytiems trūkumams ir (ar) netikslumams pašalinti ir turėtomis išlaidomis sumažinti Tiekėjui pagal Pirkimo sutartį mokėtinas sumas, bei reikalauti atlyginti kitus dėl to patirtus nuostolius

## Tiekėjas, pažeidęs įsipareigojimą užtikrinti, kad Tiekėjo pasamdyti darbuotojai ir/arba tretieji asmenys, už kuriuos atsakingas Tiekėjas, Paslaugų teikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų, moka Užsakovui 500 Eur baudą už kiekvieną pažeidimo atvejį.

## Šalys susitaria, kad jei dėl Tiekėjo šioje Pirkimo sutartyje numatytų įsipareigojimų nevykdymo arba netinkamo vykdymo Užsakovui bet kuris trečiasis asmuo (valstybės institucijos ar organizacijos ir pan.) pritaiko netesybas (baudas, delspinigius) ar Užsakovas patiria nuostolių, Tiekėjas privalo juos atlyginti Užsakovui per 5 (penkias) darbo dienas nuo Užsakovo reikalavimo gavimo dienos (galimi priešpriešinių reikalavimų įskaitymai).

## Tiekėjas įsipareigoja atlyginti visą ir bet kokią Užsakovo patirtą žalą ir nuostolius (įskaitant, bet neapsiribojant žala, padaryta objektui, Užsakovo nuostoliais dėl žalos, padarytos tretiesiems asmenims ir jų turtui, Užsakovo patirtomis bylinėjimosi išlaidomis ir kt.), patirtus dėl Tiekėjo veiksmų ir/ar aplaidumo (dėl sukelto gaisro, sugadintų įrengimų ir konstrukcijų, ekologinio užterštumo ir pan.).

## Tiekėjas, be Užsakovo sutikimo pasitelkęs papildomus subtiekėjus, pakeitęs Pirkimo sutartyje numatytus subtiekėjus, įsipareigoja sumokėti Užsakovui 10% (dešimties procentų) Pradinės Pirkimo sutarties vertės dydžio baudą.

## Užsakovas, nepagrįstai uždelsęs sumokėti Tiekėjui priklausančias sumas šioje Pirkimo sutartyje nustatyta tvarka ir terminais, Tiekėjui pareikalavus, moka Tiekėjui 0,02 % dydžio delspinigius nuo laiku neapmokėtų Paslaugų kainos už kiekvieną uždelstą dieną.

## Pirkimo sutartį nutraukus dėl Užsakovo sutartinių įsipareigojimų nevykdymo, Tiekėjas gali reikalauti iš Užsakovo atlyginti dėl to patirtus nuostolius.

## Šalys susitaria ir patvirtina, kad šioje Pirkimo sutartyje numatytos sankcijos ir kitos pasekmės už įsipareigojimų nevykdymą ar netinkamą vykdymą yra pagrįstos, protingos ir teisingos bei nustatytos atsižvelgiant į Pirkimo sutarties dalyką, Pirkimo sutarties tikslus, Šalių sutartinius įsipareigojimus bei įsipareigojimus tretiesiems asmenims ir kitas svarbias aplinkybes ir todėl Šalių susitarimu yra vertintinos kaip minimalūs ir neįrodinėtini nuostoliai, kuriuos Užsakovas patyrė dėl netinkamo Tiekėjo sutartinių įsipareigojimų vykdymo ar sutartinių įsipareigojimų nevykdymo.

## Tiekėjui pagal šią Pirkimo sutartį neįvykdžius arba netinkamai įvykdžius Pirkimo sutarties įsipareigojimus, kurie yra užtikrinti Pirkimo sutarties įvykdymo užtikrinimu, Užsakovas turi teisę pasinaudoti jam pateiktu Pirkimo sutarties įvykdymo užtikrinimu.

## Tiekėjas yra visiškai atsakingas už darbuotojų darbų saugos taisyklių reikalavimų laikymąsi. Įvykus nelaimingam atsitikimui su Tiekėjo ar Tiekėjo subtiekėjo darbuotoju, nelaimingą atsitikimą tiria ir apskaito Tiekėjas.

# Force Majeure

## Nė viena Pirkimo sutarties Šalis nėra laikoma pažeidusia Pirkimo sutartį arba nevykdančia savo įsipareigojimų pagal Pirkimo sutartį, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Pirkimo sutarties įsigaliojimo dienos.

## Jei kuri nors Pirkimo sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį.

## Jei nenugalimos jėgos (force majeure) aplinkybės trunka ilgiau kaip 10 (dešimt) kalendorinių dienų, tuomet bet kuri Pirkimo sutarties Šalis turi teisę nutraukti Pirkimo sutartį įspėdama apie tai kitą Šalį prieš 5 (penkias) kalendorines dienas. Jei pasibaigus šiam 5 (penkių) dienų laikotarpiui nenugalimos jėgos (force majeure) aplinkybės vis dar yra, Pirkimo sutartis nutraukiama ir pagal Pirkimo sutarties sąlygas Šalys atleidžiamos nuo tolesnio Pirkimo sutarties vykdymo.

# Šalių patvirtinimai

## Šalys patvirtina, kad tiek Šalis, tiek jos paskirtas Pirkimo sutartį pasirašyti ir (ar) vykdyti atstovas turi teisę sudaryti šią Pirkimo sutartį, taip pat vykdyti visus šioje Pirkimo sutartyje numatytus įsipareigojimus.

## Tiekėjas pareiškia ir patvirtina, kad Tiekėjas gerai išanalizavo ir suprato Paslaugų pobūdį bei jų apimtį, pagal Paslaugų dokumentus bei kitus Konkrečiame pirkime ar tiesiogiai Tiekėjui pateiktus duomenis, šios Pirkimo sutarties priedus, numatė ir įvertino realią situaciją objektuose bei visas sudėtines paslaugas, medžiagas, įrangą, priemones, reikiamą patirtį, rizikas ir įsipareigojimus, taip pat visus kaštus, būtinus Paslaugoms suteikti.

## Tiekėjas pareiškia ir patvirtina, kad jis yra gavęs ir visą Pirkimo sutarties galiojimo laikotarpį turės visus būtinus leidimus, atestacijos pažymėjimus ar kitokius dokumentus, įgalinčius Tiekėją užsiimti šioje Pirkimo sutartyje numatyta veikla Lietuvos Respublikoje.

# Paslaugų kokybė

## Tiekėjas garantuoja, kad jo suteiktos Paslaugos atitiks Paslaugų specifikacijoje numatytus reikalavimus, normatyvinių dokumentų ir kitų teisės aktų bei Pirkimo sutarties reikalavimus.

## Jeigu Tiekėjas suteikė Paslaugas pažeisdamas šioje Pirkimo sutartyje numatytas sąlygas, nesilaikė normatyvinių dokumentų ir kitų teisės aktų reikalavimų, Užsakovas turi teisę reikalauti, kad Tiekėjas:

## Nedelsiant sustabdytų ir (ar) nutrauktų Paslaugų teikimą.

## Neatlygintinai pagerintų Paslaugų kokybę.

## Neatlygintinai ištaisytų netinkamai suteiktas Paslaugas.

## Atlygintų Užsakovui Paslaugų trūkumų šalinimo išlaidas.

## Jeigu Tiekėjas per Užsakovo nurodytus terminus nepradeda taisyti nekokybiškai suteiktų Paslaugų ir (arba) nepašalina Paslaugų trūkumų, Užsakovas gali sulaikyti mokėjimus ir (arba) Tiekėjo sąskaita ištaisyti nekokybiškai suteiktas Paslaugas savo jėgomis arba trečiųjų šalių pagalba ir išskaičiuoti dėl to patirtus nuostolius iš Tiekėjo.

# Pirkimo sutarčiai taikytina teisė ir ginčų sprendimas

## Šalys susitaria, kad visi Pirkimo sutartyje nereglamentuoti klausimai sprendžiami vadovaujantis Lietuvos Respublikos teise.

## Visus Užsakovo ir Tiekėjo ginčus, kylančius iš Pirkimo sutarties ar su ja susijusius, Šalys sprendžia derybomis. Ginčo pradžia laikoma rašto, pateikto paštu, faksu ar asmeniškai Pirkimo sutarties Šalių Pirkimo sutartyje nurodytais adresais, kuriame išdėstoma ginčo esmė, įteikimo data.

## Jei ginčo negalima išspręsti derybomis per maksimalų 20 (dvidešimties) darbo dienų laikotarpį nuo dienos, kai ginčas buvo pateiktas sprendimui, ginčas perduodamas spręsti Lietuvos Respublikos teismui.

# Pirkimo sutarties pakeitimai

## Pirkimo sutarties sąlygos Pirkimo sutarties galiojimo laikotarpiu gali būti keičiamos šioje sutartyje ir (ar) Viešųjų pirkimų įstatyme nustatytomis sąlygomis ir tvarka.

## Pirkimo sutarties vykdymo metu Tiekėjas gali keisti Pirkimo sutartyje nurodytus ir/ar pasitelkti naujus subtiekėjus. Keičiančiojo ar naujai pasitelkiamo subtiekėjo kvalifikacija turi būti pakankama Pirkimo sutarties užduoties įvykdymui, keičiantysis ir/ar naujai pasitelkiamas subtiekėjas turi neturėti pašalinimo pagrindų. Apie keičiamus ir/ar naujai pasitelkiamus subtiekėjus Tiekėjas turi iš anksto raštu informuoti Užsakovą nurodant subtiekėjo keitimo ir/ar pasitelkimo priežastis, kartu pateikiant Šalių papildomo susitarimo prie Pirkimo sutarties projektą ir raštišką patvirtinimą, kad subtiekėjas neturi pašalinimo pagrindų ir subtiekėjo kvalifikacija yra pakankama Pirkimo sutarties užduoties įvykdymui (turi teisę verstis ta veikla, kuriai jis yra pasitelkiamas arba atitinka pirkimo dokumentuose nustatytus kvalifikacinius reikalavimus, keliamus subtiekėjams, jeigu buvo remtasi jų pajėgumais pagrindžiant atitiktį kvalifikacijos reikalavimams), o Užsakovas privalo per 4 darbo dienas nuo kreipimosi gavimo dienos pritarti ir pasirašyti pateiktą Šalių papildomą susitarimą prie Pirkimo sutarties arba motyvuotai nepritarti subtiekėjo pakeitimui ar naujo subtiekėjo pasitelkimui.

## Užsakovui nustačius Tiekėjo pasitelkto ar planuojamo pasitelkti subtiekėjo neatitikimą kvalifikaciniams reikalavimams ir/arba pašalinimo pagrindus, Užsakovas reikalauja Tiekėjo per protingą terminą tokį subtiekėją pakeisti kitu.

## Tiekėjo ar subtiekėjo darbuotojo (specialisto), kuris yra paskirtas Pirkimo sutarties vykdymui, keitimas ar naujų skyrimas galimas tik esant vienai iš šių priežasčių:

## Užsakovui raštu paprašius Tiekėjo pakeisti darbuotoją.

## Nutrūkus darbo sutarčiai, dėl darbuotojo (specialisto) nedarbingumo ar dėl kitų objektyvių priežasčių, kurias Tiekėjas turi pagrįsti.

## Tiekėjas, gavęs Užsakovo prašymą dėl paskirto darbuotojo (specialisto) pakeitimo, turi pareigą per protingą terminą, bet ne ilgesnį kaip 14 (keturiolika) kalendorinių dienų, paskirti kitą darbuotoją (specialistą) ar užtikrinti, kad subtiekėjas paskirtų kitą darbuotoją (specialistą) Pirkimo sutarties vykdymui. Prieš paskiriant naują darbuotoją (specialistą), Tiekėjas turi informuoti Užsakovą apie jį bei Užsakovui pateikti jo kvalifikaciją patvirtinančius dokumentus.

## Keičiant darbuotoją (specialistą) Tiekėjo iniciatyva, Tiekėjas turi raštu informuoti Užsakovą ne mažiau kaip prieš 3 (tris) darbo dienas ir gauti Užsakovo raštišką sutikimą. Prieš paskiriant naują darbuotoją (specialistą), Tiekėjas turi informuoti Užsakovą apie jį bei Užsakovui pateikti jo kvalifikaciją patvirtinančius dokumentus.

## Visi Pirkimo sutarties pakeitimai įforminami atskiru rašytiniu Šalių sutarimu.

## Esant atskirų Paslaugų apimčių pasikeitimui (padidėjimui ar sumažėjimui), pasikeitusių Paslaugų apimčių dydžio įvertinimui (tiksliam Paslaugų apimties pokyčiui nustatyti) bus pasitelkiamos komisijos, sudarytos iš dviejų Užsakovo ir dviejų Tiekėjo atstovų. Jų bendro vertinimo (toliau – ekspertinis vertinimas) metu bus suformuotas Paslaugų apimčių pasikeitimo ekspertinio vertinimo aktas, kuriame bus detaliai aprašytos Paslaugų apimčių pokytį sąlygojančios aplinkybės ir procentine išraiška įvertintas konkrečių Paslaugų apimčių pokytis. Ekspertinio vertinimo išvadomis Užsakovas ir Tiekėjas privalės remtis nustatant naujas Paslaugų apimtis ir jų kainą.

## Komisijos sudarymą ekspertiniam vertinimui atlikti turi teisę inicijuoti bet kuri Šalis pateikdama kitai Šaliai rašytinį pranešimą, kuriame turi būti nurodomas komisijos sudarymo poreikis, komisijai deleguojama konkreti užduotis (konkrečių Paslaugų apimties pokyčio nustatymas) ir pranešimą teikiančios Šalies į komisiją deleguojamų narių vardai, pavardės ir kontaktiniai duomenys. Pranešimą gavusi Šalis privalo ne vėliau kaip per 3 (tris) darbo dienas nuo pranešimo gavimo dienos paskirti savo atstovus į komisiją pateikdama rašytinį pranešimą kitai sutarties Šaliai – šio pranešimo išsiuntimo diena yra laikoma komisijos sudarymo diena.

## Komisija privalo atlikti ekspertinį vertinimą ir pasirašyti ekspertinio vertinimo aktą ne vėliau kaip per 10 (dešimt) darbo dienų nuo komisijos sudarymo dienos. Jei komisija nepriima bendro sprendimo ir nepasirašo ekspertinio vertinimo akto per minimą 10 (dešimties) darbo dienų terminą, Pirkimo sutarties Šalys skiria nepriklausomą ekspertą Paslaugų apimčių pokyčiui nustatyti.

## Nepriklausomo eksperto darbo išlaidas apmoka ta Šalis, kurios atstovų ekspertinio vertinimo komisijoje nuomonė lėmė ekspertinio vertinimo akto nepasirašymą ir buvo paneigta nepriklausomo eksperto. Vadovaujantis ekspertiniame vertinimo akte (ekspertinio vertinimo komisijos pasirašytu aktu arba nepriklausomo eksperto išvada) fiksuotu Paslaugų kiekio pokyčiu yra perskaičiuojama Paslaugų, kurių apimtys keitėsi, kaina – Paslaugų kaina yra didinama atsižvelgiant į Viešųjų pirkimų įstatymo nuostatas.

## Perskaičiuota atitinkamų Paslaugų kaina yra taikoma nuo tos dienos kai yra pasirašomas Šalių sudarytos komisijos ekspertinio vertinimo aktas. Jei sprendimą dėl Paslaugų apimčių pokyčio priima nepriklausomas ekspertas, perskaičiuota atitinkamų Paslaugų kaina yra taikoma nuo tos dienos, kai pasibaigė terminas Šalių sudarytai komisijai pasirašyti ekspertinio vertinimo išvadą.

# Pirkimo sutarties galiojimas

## Pirkimo sutartis įsigalioja nuo [data nurodoma pasirašant Pirkimo sutartį] Pirkimo sutartį pasirašius abiem Pirkimo sutarties Šalims ir Tiekėjui pateikus galiojantį Pirkimo sutarties įvykdymo užtikrinimą.

## Pirkimo sutartis galioja iki tinkamo visų Paslaugų suteikimo ir atsiskaitymo už jas, bet ne ilgiau nei [Užsakovo pasirinkta Pirkimo sutarties galiojimo trukmė mėnesiais] mėnesių nuo Pirkimo sutarties įsigaliojimo dienos.

## Užsakovui Pirkimo sutarties galiojimo metu nenupirkus Paslaugų už Pradinę Pirkimo sutarties vertę, Pirkimo sutartis abipusiu Šalių sutarimu gali būti pratęsiama ne ilgesniems kaip 6 (šešių) mėnesių laikotarpiams iki Užsakovas nupirks Paslaugų už Pradinę Pirkimo sutarties vertę. Bendra Pirkimo sutarties trukmė, įskaitant pratęsimus, negali būti ilgesnė nei 24 (dvidešimt keturi) mėnesiai, skaičiuojant nuo Pirkimo sutarties įsigaliojimo datos.

## Pirkimo sutartis gali būti nutraukta abipusiu Šalių sutarimu.

## Užsakovas turi teisę, įspėjęs Tiekėją prieš 10 (dešimt) kalendorinių dienų, vienašališkai nutraukti Pirkimo sutartį dėl bent vieno esminio jos pažeidimo:

## Tiekėjas nebeteikia Paslaugų ir/arba kitaip aiškiai parodo ketinimą netęsti savo įsipareigojimų pagal Pirkimo sutartį.

## Tiekėjas nesilaiko Pirkimo sutarties sąlygų dėl Paslaugų kokybės, nepaiso Užsakovo nurodymų pašalinti trūkumus nustatytais terminais.

## Tiekėjas nevykdo kurių nors sutartinių įsipareigojimų ir Užsakovui nurodžius, apie tai pranešus raštu, įvykdyti įsipareigojimus ir juos įgyvendinti per pagrįstai tinkamą laiką, Tiekėjas neįvykdo tokių reikalavimų.

## Tiekėjas tretiesiems asmenims perleidžia pagal Pirkimo sutartį prisiimtus įsipareigojimus, keičia subtiekėjus ir (ar) Pirkimo sutarties vykdymui paskirtus darbuotojus (specialistus) be Užsakovo sutikimo.

## Pagal šia Pirkimo sutartį mokėtinoms netesyboms (baudoms, delspinigiams) ir/arba nuostoliams pasiekus 10 % (dešimt procentų) Pradinės Pirkimo sutarties vertės ribą.

## Nutraukus Pirkimo sutartį dėl Tiekėjo esminio šios sutarties pažeidimo, Užsakovas, vadovaudamasis viešuosius pirkimus reglamentuojančių teisės aktų nustatyta tvarka, įtraukia Tiekėją į Nepatikimų tiekėjų sąrašą.

## Tiekėjas turi teisę, įspėjęs Užsakovą prieš 10 (dešimt) kalendorinių dienų, vienašališkai nutraukti Pirkimo sutartį dėl šio esminio jos pažeidimo:

## Užsakovas nevykdo savo įsipareigojimo už tinkamai suteiktas Paslaugas atsiskaityti su Tiekėju Pirkimo sutartyje nustatytomis sąlygomis bei tvarka ir dėl šios priežasties mokėtinos netesybos (delspinigiai) ir/arba nuostoliai pasiekia 10 % (dešimt procentų) Pradinės Pirkimo sutarties vertės ribą.

## Užsakovas bankrutuoja arba yra likviduojamas.

## Užsakovas ir Tiekėjas turi teisę, vienašališkai nutraukti Pirkimo sutartį kitais, viešuosius pirkimus reglamentuojančių teisės aktų numatytais atvejais.

# Užtikrinimai ir draudimai

## Tiekėjas, kartu su Pirkimo sutartimi privalo pateikti Užsakovui Pirkimo sutarties įvykdymo užtikrinimą – Lietuvoje ar užsienyje registruoto banko garantiją ar draudimo bendrovės laidavimo raštą sumai ne mažesnei nei 10 % (dešimt procentų) Pradinės Pirkimo sutarties vertės. Pirkimo sutarties įvykdymo užtikrinimas turi būti besąlyginis ir neatšaukiamas bei galioti ne trumpiau kaip iki 30 (trisdešimtos) kalendorinės dienos, po Pirkimo sutartyje numatyto, vėliausio Tiekėjo sutartinių įsipareigojimų vykdymo termino pabaigos.

## Siekdamas užtikrinti Pirkimo sutarties įvykdymą Tiekėjas, per 5 (penkias) darbo dienas nuo Pirkimo sutarties pasirašymo, vietoje Pirkimo sutarties įvykdymo užtikrinimo dokumento gali į Užsakovo nurodytą sąskaitą banke pervesti sumą ne mažesnę nei 10 % (dešimt procentų) Pradinės Pirkimo sutarties vertės.

## Jei Pirkimo sutarties įsipareigojimų įvykdymo užtikrinimo dokumentą išdavęs juridinis asmuo negali įvykdyti savo įsipareigojimų, Tiekėjas per 5 (penkias) darbo dienas privalo pateikti naują užtikrinimo dokumentą tomis pačiomis sąlygomis kaip ir ankstesnysis.

## Tiekėjo civilinė atsakomybė privalo būti apdrausta teisės aktų nustatytus reikalavimus atitinkančiu civilinės atsakomybės draudimu ne mažesnei nei 1 000 000 Eur sumai. Draudimas turi galioti ne trumpesniam nei Pirkimo sutarties įgyvendinimo laikotarpiui. Tiekėjas kartu su Pirkimo sutartimi Užsakovui privalo pateikti civilinės atsakomybės draudimo faktą įrodančius dokumentus.

## Tiekėjas per visą draudimo sutarčių apsaugos galiojimo laikotarpį nedelsdamas, kai to pareikalauja Užsakovas, turi pateikti įrodymus, patvirtinančius draudimo apsaugos galiojimą ir reguliarų draudimo įmokų mokėjimą.

# Baigiamosios nuostatos

## Pirkimo sutartis yra elektroniniu būdu suformuota CPO LT Elektroniniame kataloge remiantis standartine Pirkimo sutarties forma be pakeitimų, išskyrus įterptą informaciją, kuri buvo Elektroniniame kataloge pateikta Užsakovo ir Tiekėjo.

## Pirkimo sutarties priedas yra neatskiriama sudedamoji Pirkimo sutarties dalis.

## Pirkimo sutartis negali būti sudaroma ir vykdoma, jei ji buvo suformuota ne Elektroniniame kataloge.

## Pirkimo sutartis yra vieša. Šalys laiko paslaptyje savo kontrahento darbo veiklos principus ir metodus, kuriuos sužinojo vykdant Pirkimo sutartį, išskyrus atvejus, kai ši informacija yra vieša arba turi būti atskleista įstatymų numatytais atvejais.

## Šalys viena kitai patvirtinta, kad vykdydamos Pirkimo sutartį ir jos pagrindu prisiimtus įsipareigojimus, laikosi visų Europos Sąjungos ir Lietuvos Respublikos teisės aktų reikalavimų dėl asmens duomenų apsaugos.

## Pirkimo sutartis sudaryta dviem vienodą juridinę galią turinčiais egzemplioriais, po vieną kiekvienai Šaliai.

|  |  |  |
| --- | --- | --- |
| Užsakovas |  | Tiekėjas |
| [Pavadinimas]  [Adresas]  [Kodas ir PVM mokėtojo kodas]  [A/S sąskaitos Nr.]  [Banko pavadinimas]  [Tel.]  [Faks.]  [El. paštas] |  | [Pavadinimas]  [Adresas]  [Kodas ir PVM mokėtojo kodas]  [A/S sąskaitos Nr.]  [Banko pavadinimas]  [Tel.]  [Faks.]  [El. paštas] |
| Atsakingas asmuo:  [vardas, pavardė, pareigos]  [Tel.] |  | Atsakingas asmuo:  [vardas, pavardė, pareigos]  [Tel.] |
| Už Pirkimo sutarties/jos pakeitimų paskelbimą atsakingas asmuo:  [vardas, pavardė, pareigos]  Atstovaujantis asmuo  Vardas, Pavardė: |  | Atstovaujantis asmuo  Vardas, Pavardė: |
| Pareigos: |  | Pareigos: |
| Parašas: |  | Parašas: |
| Data: |  | Data: |

**Pirkimo sutarties [CPO LT konkretaus pirkimo numeris] priedas Nr. 1**

**PASLAUGŲ SĄRAŠAS IR TECHNINĖ SPECIFIKACIJA**

**PASIŪLYMAS KONKREČIAM PIRKIMUI**

[pasiūlymo pateikimo data ir laikas]

**Užsakovo pavadinimas: [...]**

**Numatomos įsigyti Paslaugos:**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Objektas ir Paslauga, Paslaugų teikimo pradžios data objekte (jei taikoma)** | **Mato vnt.** | **Maksimalus**  **kiekis** | **Mato vieneto įkainis, Eur be PVM** | **Kaina, Eur be PVM** |
| 1 | [Objekto adresas, objekte teikiama paslauga, paslaugų teikimo pradžios data objekte (jei taikoma) ] | mėn. | [...] | [...] | [...] |
| 2 | [Objekto adresas, objekte teikiama paslauga, paslaugų teikimo pradžios data objekte (jei taikoma)] | mėn. | [...] | [...] | [...] |
| [...] | [...] | mėn. | [...] | [...] | [...] |
| **Bendra kaina, Eur be PVM** | | | | | [...] |
| **PVM suma** | | | | | [...] |
| **Pradinė Pirkimo sutarties vertė, Eur su PVM** | | | | | [...] |

**Pasiūlymą pateikęs Tiekėjas (arba Tiekėjų grupės pagrindinis partneris):** **[Pavadinimas]**

**Techninė Paslaugų specifikacija: [...]**